Nafarroako Parlamentuko Berrikuntza, Enpresa eta Enplegu Batzordeak, 2009ko azaroaren 4an egindako bileran, ondoko erabakia onetsi zuen: “Erabakia. Horren bidez, Nafarroako Gobernua premiatzen da Altsasun eta Sakanan langabeziaren aurka borrokatzeko eta ekonomia suspertzeko plan bat onets eta betearaz dezan”.

Legebiltzarreko Erregelamenduko 113. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agindu dut.

Erabakia. Horren bidez, Nafarroako Gobernua premiatzen da Altsasun eta Sakanan langabeziaren aurka borrokatzeko eta ekonomia suspertzeko plan bat onets eta betearaz dezan

1. Nafarroako Parlamentuak Nafarroako Gobernua premiatzen du Altsasun eta Sakanan langabeziaren aurka borrokatzeko eta ekonomia suspertzeko plan bat egin dezan, eskualde horretako toki entitate, sindikatu eta eragile sozialekin lankidetzan.

2. Nafarroako Parlamentuak Nafarroako Gobernua premiatzen du plan hori finantzatzeko kontusail berezi bat sar dezan Nafarroako aurrekontu orokorretan.

3. Nafarroako Parlamentuak Nafarroako Gobernua premiatzen du lehenbailehen –sei hilbateko epean– egin dezan Zangituko eskualdeko industrialdea.

